**Key Partnership Development Manager – vil du skabe tætte partnerskaber med de helt store life science virksomheder? (2-årig projektstilling med mulighed for forlængelse)**

**Kan du skabe de helt dybe relationer, der er forudsætningen for de helt store løsninger?**

Du er med til at udvikle sundhedsløsninger til de brede folkesundhedssygdomme – løsninger, som sikkert ellers aldrig havde set dagens lys. Vi har bevist os selv, og nu er vi klar til at udvikle langvarige partnerskaber med vores største partnere, som er de største inden for life science. Det er de partnerskaber, du står i spidsen for, når du skaber vores næste kæmpeprojekt målrettet det danske sundhedsvæsen.

**Velkommen til FIERS**

Hos [FIERS](https://fiers.dk/) bliver du en del af Danmarks førende og bedste innovationshub i regi af Region Sjælland og Nykøbing F. Sygehus – men med kontor i København. Siden 2015 har vi faciliteret offentlige-private samarbejder i det danske sundhedsvæsen med både start-ups og internationale giganter.

I praksis accelerer vi introduktionen af nye teknologier og løsninger i klinikken og på tværs af sektorer. De første forsøg er allerede i gang i klinikken, og nu skalerer vi op. Kraftigt op. Interessen fra de private aktører er der. Det samme er den økonomiske støtte fra det offentlige og fra fonde, for vi sikrer en højere grad af lige sundhed for alle. Sagt meget direkte: Vi kommer til at vokse over de næste år, så du får en stilling, du kan udvikle efter dine evner og interesser.

**Faciliter samarbejdet med de største partnere**

Du træder ind i en rolle rettet mod vores næste store projekt, hvor vi skal binde fondsmidler, forskningsmiljøer, de(n) rigtige life science virksomhed(er) og så de rigtige sygehuse og kommuner sammen i et stærkt samarbejde. Vores utålmodighed er stor, tidshorisonten mellemlang, og vi har en helt unik adgang til testmiljøer på de danske sygehuse, hvor vi kommer helt tæt på de store folkesygdomme.

Vi har de første positive tilkendegivelser fra vores nuværende samarbejdspartnere om at indgå i større samarbejder. Men der er stadigvæk et stort og komplekst udviklingsarbejde, inden vi og de rigtige samarbejdspartnere kan sige ja til det rigtige projekt - og hvor der også er tilvejebragt de nødvendige midler. Dét arbejde, bliver dit arbejde.

I første omgang er der fondsmidler til to år, men bliver du en succes, er der midler til en fastansættelse.

**Masser af in-house viden**

Samarbejdet, data og dit netværk bliver udslagsgivende for din succes i rollen. Du får kolleger, som projektleder udviklingen af sundhedsløsningerne i klinikken, ligesom du har strategiske partnere, som kan bistå med viden og internationale erfaringer – bl.a. fra vores 3 samarbejdshospitaler i Tel Aviv, Boston og Singapore.

Igennem sygehusdirektør, Ricco Normann Dyhr, er der også en stærk indgang til Nykøbing F. Sygehus og dermed også region Sjællands øvrige sygehuse og stabsfunktioner i Regionshuset i Sorø.

**Samarbejdsorienteret udvikler**

* Du har før skabt og gennemført store projekter – allerhelst i sundhedsverdenen og med sundhedsteknologi.
* Du har erfaring med at arbejde sammen med store private og offentlige organisationer.
* Du kan overtage en relation fra dine kolleger, og du kan selv række ud og bygge noget op.
* Du har samarbejdet på engelsk.
* Du kan analysere data, så du træffer databaserede beslutninger.
* Din uddannelse og baggrund er ikke essentiel – det vigtige er, at du kan arbejde strategisk og udvikle FIERS’ retning.

**Interesseret?**

Hos FIERS gør vi det ikke, som man plejer. Det gør vi heller ikke, når vi rekrutterer, for vi vil gerne i dialog med dig, inden du søger. Ring derfor til konsulent i Mercuri Urval, Morten Lund Skov på tlf. 50 76 12 09 og få mere information om rollen.

Du kan også uploade dit CV og evt. ansøgning via [linket](https://www.mercuriurval.com/da-dk/opportunity/Apply?jobadid=70727&refno=DK-09758#ContactInfo) - så vender vi tilbage. Annoncen er oppe, indtil vi har fundet det rette match.

**Vi glæder os til at høre fra dig.**